**Alueellisen ELO-toiminnan vaikutusten ja tuloksellisuuden mittaamisesta**

Käytetyt käsitteet:

Tieto-, neuvonta- ja ohjauspalvelut (TNO) –käsitettä palvelujen kehittämisen yhteydessä

Elinikäinen ohjaus (ELO) -termiä kuvattaessa ohjausjärjestelmätason moniammatillista (kehittämis)työtä

Lähtökohtana ovat OKM:n ja TEM:n tulossopimuksessa ja toiminnanohjauskirjeessä asettamat tavoitteet ja toiseksi alueen itsensä asettamat tavoitteet.

ELY:n ja ELO-ryhmän perustehtävät ohjauspalvelujen kehittämiseksi:

1. ELO-kehittämistoimenpiteiden käynnistäminen, kehittämistyöhön osallistuminen ja kehittämistoiminnan koordinointi
2. Ohjausosaamisen kehittäminen

Ministeriöiden kanssa tehtyjen, vuoden 2016 tulossopimusten ELO-kehittämistavoitteet vaihtelevat alueittain. Toiminnanohjauskirjeessään TEM ja OKM toteavat: ”ELY-keskukset voivat tulossopimuksessa sovittavan lisäksi asettaa elinikäisen ohjauksen alueellisia tavoitteita. Seuraavat teemat on tärkeä huomioida tavoitteita asetettaessa:

* Monikanavaisten tieto-, neuvonta- ja ohjauspalvelujen kehittämistyön tukeminen osana valtakunnallisesti rakennettavia palveluja
* Kansalaisten koulutus- ja työelämäratkaisujen osuvuutta edistävien tieto-, neuvonta- ja ohjauspalvelujen resurssien kartoittaminen ml. yhteistyörakenteet ja työnjako sekä palvelujen saatavuus.
* Ohjauksen laadun arviointi ja tulosten seuranta sekä ohjausosaamisen kehittäminen ja tarpeiden välittäminen koulutusta järjestäville tahoille, esimerkiksi digitaalisten ja sähköisten palvelujen toimintatapojen osalta.”

Mitä mitataan?

**Panokset**:

Tehdään vuosittain selvitys alueella toteutettavista ELO -kehittämishankkeista ja -ryhmistä. Hankkeista kuvataan perustavoite, toimialue ja määräraha. Kehittämisryhmistä kuvataan niiden perustavoite, toimialue, kokoonpano ja toimiaika. Lopuksi kuvataan ELY:n ja ELO-ryhmän rooli sekä hankkeiden että ryhmien perustamisessa ja toiminnassa.

**Tuotokset**:

Kuvataan yhdessä ELO-toimijoiden kanssa vuoden aikana järjestetyt koulutus- ja verkostoitumistilaisuudet (sisällöt, koulutuspäivien määrät, koulutettavapäivien määrät tilaisuuksittain)

**Vaikutukset**:

ELY-keskukset tekevät Webropol -kyselyn vuosittain ohjausalan toimijoille ELYn ja ELO-ryhmän toimintaan liittyen. Kysymykset asteikolla: (-) kehitys ollut negatiivista (+/-) ei muutosta (+) kehitys positiivista.

* ELO-hanketoiminta alueella
* ELO-kehittämisryhmien toiminta
* ELO-täydennyskoulutus ja verkostoitumistilaisuudet
* ELO-ryhmän toiminta kehittämistyössä
* kuvaus siitä, miten alueellinen toiminta on lisännyt yhteistä ymmärrystä/tulkintaa ELO:sta ja sen merkityksestä
* lopuksi vapaamuotoinen kysymys koulutus- ja TNO-palvelujen kehittämistarpeista

ELY:ten kyselyn osittainen kytkentä, lähinnä sen laadullinen osuus, VOKES:n seuranta- ja tutkimustyöhön selvitetään erikseen (Raimo Vuorinen). Tämän jälkeen voidaan täsmentää edm. asiakokonaisuuksia selvittävät yksittäiset kysymykset.

Raportointi

ELY-keskukset raportoivat vuosittain edellä kuvattujen mittareiden perusteella ELO-toiminnastaan ohjaaville ministeriöille

1. tiiviisti osana tulossopimusmenettelyä ja
2. laajemmin erillisraporttina valtakunnalliselle ELO-ryhmälle.

Raportin alkuun kirjoitetaan lyhyt alueen toimintaympäristön kuvaus: elinkeinorakenne, huoltosuhde, työttömyysaste, koulutusaste, NEET-nuorten määrä ja muut keskeisimmät nuorisotakuun seurantaindikaattorit ([www.nuorisotakuu.fi](http://www.nuorisotakuu.fi): 1) Alle 25 v. työttömyysaste 2) 3kk työttömyyden ylittävät alle 25-vuotiaat 3) Koulutuksen ulkopuolelle jääneiden 20-29 -vuotiaiden nuorten osuus ikäluokasta 4) Työttömien tai työvoiman ulkopuolella olevien 15-29 -vuotiaiden osuus vastaavan ikäisestä väestöstä

Edellä kuvatun tuloksellisuusseurannan kehittymisen myötä ja jälkeen on tarkoitus edetä ELO-toiminnan vaikuttavuuden arviointiin yhteistyössä VOKES:n kanssa.